**Jesse Rawlins** (fødselsdato ukjent, død 1909, i Bolivia) er en fiktiv figur skapt av forfatteren Kjell Hallbing. Jesse Rawlins eksisterer i samme litterære univers som Morgan Kane og forholdet mellom disse to skikkelsene blir etterhvert svært viktig i bøkene om Morgan Kane. 

Jesse Rawlins er bytemmer/fribytter/revolvermann/Pinkerton-agent. Han er låghalt etter en skuddskade som førte til at det ene benet hans ble forkrøplet. Han blir beskrevet som middels høy, han har blå øyne og lys hårfarge. Han blir, før han blir ansatt i Pinkerton, ofte beskrevet som loslitt og fremstår som fattig. Han viser likevel ofte god smak og dyre vaner. Han har brede kunnskaper og viser tydelige tegn til at han er utdannet, blant annet har han en fornem aksent og uttrykker seg ofte omstendelig og ordrikt. Det er antydet i flere bøker (for eksempel i *$10 000 for Jesse Rawlins* og *Bandidos Yanqui*) at Rawlins kom fra en finere familie i Georgia, som antakeligvis mistet sin formue i løpet av borgerkrigen. Det er også mulig at hans øvrige familie ble utslettet; han sier i boka *Satans Kane!* at han har klart seg alene helt siden borgerkrigen. 

Rawlins har et mildt temperament, og hans handlinger er ofte motiverte av et genuint ønske om å hjelpe andre, spesielt de som blir plaget eller undertrykket. Imidlertid er han kompromissløs når han først føler at han er nødt til å slå tilbake med vold. I motsetning til Hallbings andre litterære figurer, er Rawlins uinteressert i dueller og bruker de våpnene som er mest tjenlige. Han er som regel bevæpnet med en avsaget hagle av merket Greener, kaliber 12, i tillegg til en revolver av merket Smith & Wesson og en «Philadelphia-derringer». I nevekamper benytter han en haglehylse i messing fylt med bly som han holder inne i hånden for å gi slagene mer tyngde. 

Rawlins står imidlertid ofte overfor store overmakter og har - med unntak av sin opptreden i sene Kane-bøker - ingen organisasjon bak seg, og ingen offisiell status. Rawlins søker moral i selve årsaken til kampen og ikke i måten han utfører den. Han forsøker å unngå ekstrem vold hvis han kan. Det er på dette punktet at Rawlins og Kane ved flere tilfeller ender i konflikt med hverandre. Rawlins misliker at Kane også tar rollen som bøddel. I Kane-bøkene om *The Wild Bunch* er Rawlins engasjert av Pinkerton, og han benytter dette flere ganger til å få gjennomført arrestasjoner med et minimum av voldsbruk. 

Under jakten på *The Wild Bunch* i Bolivia i 1909, sammen med Morgan Kane, ble Sundance Kid og Jesse Rawlins drept. Butch Cassidy og Kane dro hver sin vei. Hendelsen er gjengitt i bøkene, *Satans Kane!* og *Bandidos Yanqui*.

En motpol til Morgan kane
-------------------------

Ifølge Kjell Hallbings forlegger, Finn Arnesen, ble Rawlins lansert (etter hans idé) som en slags motpol til den mørke, dystre, humørløse Morgan Kane. Med sin medmenneskelighet, humoristiske sans og moralske kompass virker han som en modererende kraft på Morgan Kane. I tillegg var han nok en mulighet til å gi Hallbing en større variasjonsbredde i historiene i en periode hvor han produserte mer enn 14 romaner på et år, samt flere noveller hver måned.

*Sangen om Jesse Rawlins*
-------------------------

Artisten Benny Borg, som tidligere hadde hatt suksess med *Balladen om Morgan Kane*, fikk i 1975 også plassering på Norsktoppen med *Sangen om Jesse Rawlins*.

Bøkene med Jesse Rawlins
------------------------

I tillegg til å opptre i en del Morgan Kane-bøker, skrev Hallbing én roman og 55 noveller hvor Rawlins er hovedperson (ifølge Vidar Frøyseth på facebookgruppen «Morgan Kane». Disse ble trykt i ukebladet *Western*, og en del siden utgitt i «Louis Masterson-serien» på Kjell Hallbings forlag, senere også av Stjerneforlaget. Han opptrer i følgende av disse:

|  |  |  |  |
| --- | --- | --- | --- |
| Nr. | **Louis Masterson-serien** | Nr. | **Morgan Kane-bøkene** |
| **4** | Rawlins (5 noveller) | **32** | *Kane’s likemann* |
| **8** | En stjerne for Rawlins (noveller) | **41** | *«Killer» Kane* |
| **12** | Rawlins i New Orleans (5 noveller) | **42** | *$10 000 for Jesse Rawlins* |
| **14** | Fem ess (1 novelle) | **62** | *Tigeren fra Montana* |
| **16** | Señor Rawlins (4 noveller) | **63** | *Den gale hunden fra Utah* |
| **18** | Express-agent (roman) | **64** | *Tigeren er løs!* |
| **22** | Med hagle og derringer (5 noveller) | **78** | *Heltene er trette* |
| **23** | Dødens kvartett (2 noveller) | **79** | *Cuba libre!* |
| **26** | Vestens fribytter (6 noveller) | **80** | *Satans Kane!* |
| **28** | Dødens sendebud (2 noveller) | **81** | *Bandidos Yanqui* |
| **32** | Bøddelens tårer (7 noveller) |

Referanser
----------

1. ↑  Nielsen, Atle (2014). *Den Store Boka om Morgan Kane*. Oslo: Aller Forlag. s. 21. ISBN 978-82-3250-066-6.
2. ↑  Morgan Kanes Facebook-side

Portal: Litteratur

| * v
* d
* r
Bokserien *Morgan Kane* og hovedpersonen Morgan Kane av Louis Masterson (Kjell Hallbing) |
| --- |
| Bøkene | 

|  |  |
| --- | --- |
| 1966 | *Uten nåde* **·** *I dragens klør* **·** *Med revolver og stjerne* **·** *Med loven i ryggen* |
| 1967 | *En Rangers ære* **·** *Morder og marshal!* **·** *Pistoléro* **·** *Udyret fra Yuma* **·** *Djevelens marshal* **·** *Revolvermanns arv* **·** *Hevn!* **·** *Storm over Sonora* **·** *Jungelens lov* **·** *Ingen tårer for Morgan Kane* |
| 1968 | *Mellom liv og død (Morgan Kane - Texas Ranger)* **·** *Tilbake til kampen* **·** *Rio Grande* **·** *Bravado (Morgan Kane og smuglerne)* **·** *Galge-ekspressen* **·** *De piskede* **·** *Bøddelen fra Guerrero* **·** *Drep for loven* **·** *Duell i Tombstone* |
| 1969 | *Dette er døden, señor Kane* **·** *Coyoteros!* **·** *Helvete under null* **·** *De dødes dag* **·** *Blodig jord* **·** *Høyt spill i New Orleans* **·** *Apache!* **·** *Blod og gull* |
| 1970 | *Kane’s likemann* **·** *Dødsklokkene* **·** *Demonen fra Nicaragua* **·** *Hevnens engler* **·** *Gribbene i Sierra Madre* **·** *Død manns skygge* **·** *El Gringo* **·** *El Gringo’s hevn* **·** *Hardere enn stål* **·** *«Killer» Kane* **·** *$10 000 for Jesse Rawlins* **·** *For en neve pesos* **·** *El Gringo vender tilbake* |
| 1971 | *To desperados* **·** *Kane’s kvinner* **·** *Slavenes kyst* **·** *Kane’s våpen* **·** *Oklahoma terror* **·** *Kane’s colt* **·** *Morgan Kane – menneskejeger* **·** *Djevelens utvalgte* **·** *Tempelprestinnens gjenganger* **·** *Bøffelkrigen* **·** *Revolver til salgs* |
| 1972 | *Hevneren fra Tombstone* **·** *Duell i San Antonio* **·** *En colt til señora* **·** *Portrett av en revolvermann* **·** *Satans Horn* **·** *Morgan Kane og «The Wild Bunch»*  **·** *Tigeren fra Montana* **·** *Den gale hunden fra Utah* **·** *Tigeren er løs!* |
| 1973 | *Alaska marshal* **·** *Yukon’s onde ånd* **·** *Klondike ’97* **·** *Dommedag i Skagway* **·** *Legenden om Morgan Kane* **·** *Blodsporet til Santa Fe* |
| 1974 | *Comanche!* **·** *Den siste cheyenne* **·** *Der ørnene dør* **·** *Lovens bøddel* **·** *Kane’s lov* |
| 1975 | *Møte i Tascosa* **·** *I Morgan Kane’s fotspor* |
| 1976 | *Heltene er trette* **·** *Cuba libre!* **·** *Satans Kane!* |
| 1977 | *Bandidos Yanqui* |
| 1982 | *Den siste jakten* |
| 1985 | *Kane’s stjerne* |

 |
| Sønnen Paco Galàn | *Diablito-serien*: *Korset og sverdet* (1978) **·** *Lenken og fanen* (1978) **·** *Flammen og rosen* (1979)*El Diablo-serien*: *El Diablo* (1991) **·** *Askeneven* (1994) **·** *Fryktens port* (1996) **·** *Stormens øye* (1997) |
| Figurer | Morgan Kane **·** Paco Galàn (Diablito) **·** Linda Swift **·** Charlie Katz **·** Ed Zachary **·** Jesse Rawlins |
| Relaterte artikler | *Balladen om Morgan Kane* (sang av Benny Borg) **·** Finn Arnesen (forlegger) **·** Ernst Olsen Meister (tegner) |